గడ్డం వంశీకృష్ణ

గడ్డం వంశీకృష్ణ  తెలంగాణ రాష్ట్రానికి చెందిన వ్యాపారవేత్త, రాజకీయ నాయకుడు. ఆయన  2024 భారత సార్వత్రిక ఎన్నికలలో పెద్దపల్లి లోక్‌సభ నియోజకవర్గం నుండి కాంగ్రెస్ అభ్యర్థిగా తొలిసారి పోటీ చేసి గెలుపొందాడు.  ఆయనకు 4,75,587 రాగా, రెండో స్థానంలో నిలిచిన బీజేపీ అభ్యర్థి గొమాసే శ్రీనివాస్‌కు 3,44,223 ఓట్లు,  మూడో స్థానంలో నిలిచిన బీఆర్‌ఎస్‌ అభ్యర్థి కొప్పుల ఈశ్వర్‌ 1,93,356 ఓట్లు సాధించాడు.

రాజకీయ జీవితం

పెద్దపల్లి లోక్ సభ  నియోజక వర్గం నుండి కాంగ్రెస్ అభ్యర్థిగా కేంద్ర మాజీ మంత్రి కాకా గడ్డం వెంకటస్వామి మనవడు గడ్డం వంశీకృష్ణ
తొలిసారిగా ఎన్నికల బరిలో దిగి ఘన విజయం సాధించాడు. తాతా వెంకటస్వామి నాలుగు సార్లు పెద్దపల్లి ఎంపీగా గెలిచాడు.2009లో తన తండ్రి గడ్డం వివేక్ కూడా పెద్దపల్లి ఎంపీగా గెలుపొందాడు. ప్రస్తుతం ఇదే లోక్ సభ స్థానం నుండి వారి రాజకీయ వారసుడిగా రంగంలో దిగిన వంశీ కృష్ణ భారతీయ జనతా పార్టీ అభ్యర్థి అయిన జి.శ్రీనివాస్ పై 1,లక్ష 31,వేల 364  మెజారిటీ ఓట్లతో విజయం సాధించాడు.

మూలాలు


వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభ సభ్యులు